**Ministru kabineta noteikumu projekta ˝Grozījums Ministru kabineta 2013. gada 27. augusta noteikumos Nr. 675 ˝Veselības inspekcijas maksas pakalpojumu cenrādis˝˝ sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts ˝Grozījums Ministru kabineta 2013. gada 27. augusta noteikumos Nr. 678 ˝Veselības inspekcijas maksas pakalpojumu cenrādis˝˝ (turpmāk – noteikumu projekts) izstrādāts pēc Aizsardzības ministrijas iniciatīvas, lai nepieļautu valsts budžeta līdzekļu izlietojuma pieaugumu, piemērojot Jaunsardzes un informācijas centra organizētajām bērnu nometnēm maksu par Veselības inspekcijas atzinuma saņemšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabinets 2017. gada 18. jūlijā pieņēma noteikumus Nr. 413 ˝Grozījumi Ministru kabineta 2013. gada 27. augusta noteikumos Nr. 675 ˝Veselības inspekcijas maksas pakalpojumu cenrādis˝˝ ar kuriem tika noteikts, ka ar 2017. gada 1. oktobri par Veselības inspekcijas atzinumu par higiēnas prasību ievērošanu bērnu nometnēs atkarībā no nometnes veida un dalībnieku skaita jāmaksā no 31,96 līdz 44,44 *euro.* Šo noteikumu anotācijā norādīts, ka atzinumi tiek sniegti par bērnu nometnēm, kuru organizāciju galvenokārt nodrošina komersanti.Aizsardzības ministrijas padotībā esošā iestāde – Jaunsardzes un informācijas centrs – atbilstoši tās nolikumā noteiktajām funkcijām izglīto jaunatni valsts aizsardzības jomā. Mācību process tiek organizēts, ne tikai teorētisko, bet arī praktisko nodarbību formā – organizējot izbraucienus, ekskursijas, pārgājienus, un nometnes. Ikvienam no 8000 jaunsargiem mācību laikā šobrīd ir iespēja piedalīties vienā trīs dienu nometnē, vienā vienas dienas pārgājienā un vienā vienas dienas ekskursijā. Jaunsargiem, kas mācību programmu apgūst ilgāk un sasnieguši 3. un 4. sarežģītības līmeni, ir iespēja vismaz divas reizes mācību gada laikā piedalīties divās trīs dienu nometnēs, divos divu dienu pārgājienos un divās vienas dienas ekskursijās. Jaunsardzes un informācijas centrs kopumā mācību gadā plāno organizēt līdz pat 400 nometnēm (liela daļa no tām atkārtoti vienā norises vietā), atšķirībā no komersantiem, kas pārsvarā šādas nometnes organizē tikai vasarā. Visas Jaunsardzes un informācijas centra organizētās nometnes bērniem ir bez maksas.2017. gada 18. jūlijā veiktie grozījumi Veselības inspekcijas maksas pakalpojumu cenrādī būtu attiecināmi uz komersantiem, kuri saņem maksu par organizētajām bērnu nometnēm, savukārt Jaunsardzes un informācijas centrs ir valsts iestāde, nevis komersants un nometnes tiek plānotas valsts budžeta ietvaros. Veicot samaksu par inspekcijām pieaugs valsts budžeta līdzekļu izlietojums bērnu nometņu organizēšanai, kas šobrīd nav pieļaujams, ņemot vērā ierobežotos budžeta līdzekļus, tādēļ noteikumu projekts paredz Jaunsardzes un informācijas centra organizētajām nometnēm paredzēt izņēmumu attiecībā uz noteikto maksu par Veselības inspekcijas atzinuma saņemšanu. |
| 3. | Projekta izstrādē iesaistītās institūcijas | Projektu ir izstrādājusi Aizsardzības ministrija sadarbībā ar Jaunsardzes un informācijas centru. |
| 4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skars Jaunsardzes kustības dalībniekus, kuriem netiks ierobežotas iespējas piedalīties nometnēs. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Jaunsardzes un informācijas centrs, Veselības inspekcija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde notiks esošo pārvaldes funkciju ietvaros. |
| 3. | Cita informācija | Nav  |

*Anotācijas III, IV, V, VI sadaļa – projekts šīs jomas neskar.*

Aizsardzības ministrs R. Bergmanis

Vīza: valsts sekretārs J. Garisons

30.11.2017 10:24

553

Liepiņa, 67335015

liene.liepina@mod.gov.lv

Krastiņa, 67335099

kaiva.krastina@mod.gov.lv